
KALAMKHMAT 


la kane ka kot, Ka jingiaid lynti ba sohsat ka 
kmie, nga la pynmih khnang na ka bynla ki long kmie, 
khamtam ia kito ki long kmie kiba hap ban iaid ia kane 
ka juh ka lynti kaba nga, nga la iaid. 

Katno ngut ki long kmie, kiba ka syngkhlieh jong 
ki ka jhieh man la ka miet da ki ummat kthang na ka 
bynta u lok lane ki khun: kiba la ioh ia ka jingpang 
cancer, ym ha ka met hynrei ha ka jingim ba kynja 
mynsiem, lane ha ka jinglong ka akor lane ha ka 
jingmut jingpyrkhat. Nga ieh ha ki nongpule ban puson 
bad wad bniah hi ia ka j aid jingpang cancer ha ktah 
ha la ki jong ki jong ki long iing-longsem. Ilaba jia 
kum kane ka jait sohsat ha ka jingim jong ngi, ka long 
kmie kadei ban aitilut met bad mynsiem khlem shong 
thait ban kyrshan, ban trei bad ban duwai ba ki baieid 
bathoih jong ngi kin ioh ia ka jingpynkhiah. 

U Trai Jisu u la ong, "To wan ha nga, phi baroh 
kiba thait bad ba khia ka jingkit, te ngan pynjem ia 
phi. ” To ngin phai sha U da ka dohnud baroh ba ngi 
kum ki longkmie ngin iohsngew ia ki kyntien jong u ba 
u ong ha ngi "To wat sheptieng U Trai u long u Doctor 
bad u Nongpynkhiah ba donbor tarn ha ka met bad 
mynsiem. Lada ngi ailad ba un long u Captain ha ka 

jingim bad ha ki longiing longsem jong ngi, ngin nym 
shah jop da lei lei ruh. 

Da ka jingieid nga kyntu ia ki longkmie ban don 
ka jingngeit kaba skhem, da kaba ong, lada U Trai u 
long na ka liang jong ngi ki bor u soitan kin ym lah 
ban iuhroit bad pynjol thiaw ia kiba ieid jong ngi. 

To U Blei nn kyrkhu ia phi ki nongpule baroh. 

SIIIKYNTIEN NAU NONGPYNWANDUR 


la kane ka jingpynwandur ha ka ktien Khasi ia ka 
manuscript jong ka kot, “ The Plight of A Mother M - A 
True Story , la pynmih kat kum ka jingkwah, jingkubur 
had jingai-bor jong i nongthoh, i Kong Phidalia Toi. 
Nga la iadon kti lang had i nongthoh ha ka por ha i la 
dep thoh ia ka manuscript jong katei ka kot ha ka ktien 
'English’. Ia katei ka kot i la mut han pyllait ha ka 
“ Inauguration of the Silver Jubilee Celebration ” jong 
ka Jaihtia Secondary School New Hill , Jowai, ha ka 
I8 ,h u Rymphang (February), 2010. Hynrei, na kidaw 
bym lah kiar, ia katei ka jingthmu la buh-teng shwa. 

Kum u Headmaster basdang bad banyngkong jong 
ka skul, nga la ai jingmut ia i ban pynmih ia katei ka 
kot ha ka ktien Khasi ruh. I Kong Phidalia i lamynjur 
ban pynmih shwa ha ka ktien Khasi khnang ban pynsah 
jingkynmaw ia katei ka jingrakhe Silver Jubilee ba shi 
snem lynter jong ka skul ka ban kut ha u 2011. I la leh 
kumta namar I la sngewthuh shai ba ka jingpynmih ia 
ka kot ha ka ‘ English \ ka ban iaid kylleng ka pyrthei, 
kan dang shim por. Kumta ym pat lah han pynmih ha ka 
sngi ba la mang. 

Ngi la sdang ban pynwandur ia ka manuscript sha 
ka ktien Khasi. Ngi la iatrei khui ban pyndep ia kane 
ka kam. Bun ki kyntien ‘ English ' la pynsah kumba ki 


v 



long khnang ban pynneh ia ki jingmut bad ban shai ka 
jingthoh. La iarap ia nga ha kane ka kam da i Kong 
Phidalia Toi, iba dei i nongthoh , u Ma D.F Suchiang , 
Kong Timely Bonnie Tongper bad I kong Hanlada 
Passah. 

Bunsien, manga, i Kong Phidalia bad I Ma D.F. 
Suchiang, ngi la iashong-miet ban pynbeit, pule bniah 
bad buh ryntih ia ka jingthoh baroh kawei. Kane ka 
kot ha ka ktien Khasi ka la long kumba long mynta, dei 
da ka jingialeh shitom jong ki arngut — Kong P Toi bad 
Ma D.F Suchiang. 

Nga sngewnguh ruh ia u Ma R.K.Khroo Rymbai 
bad ia u Ma Y. Lamar kiba la iarap ha ka ban pynbit 
pynbiang ia ka cover jong kane ka kot bad ruh ia ka 
lay-out^ jong ki dur ki dar ha ka kot. 

Ka jingsngewnguh bakhraw ka leit sha u Ma 
Leadingson Lamar, uba la aiti ia ka bor bad por ban 
pyndep ia kane ka kot ha ka por babiang. 

Nga sngewnguh ruh ia baroh kito kiba ia donkti - 
lang ha kaba iadei bad ka jingpynmih ia kane ka kot 
ha ka ktien Khasi. 


B. Pakma 

(Nongpynwandur sha ka Khasi ) 



KA JINGKHUBLEI SNGEWNGUH 


Nyngkong eh nga kwah ban pynpaw ia ka 
jingsngewnguh ia U Kynrad Nongbuh Nongthaw uba 
la iai don bad nga ha ka jingiaid lynti ba sohsat jong 
nga kum ka kmie. Ka jingpynkhiah ka long ka jong U 
Blei, hynrei ki hospital ki long ki agent ha ka lyngkha 
pynkhiah jong u Trai. 

Nga sngewnguh shi katdei eh ia ki Doktor bad ki 
Nurse jong ka CMC Hospital, Vellore, bad ka KJP 
Hospital, Shillong kiba long ki atiar bakhlaihbor jong 
u Blei ha ka ban pynioh pat ia ka jingkoit ka khun jong 
nga, ka Laleleki, kaba la shitom na ka bone-cancer. 
Ka jingsbun ba ki la pyni bad ka jingsumar ba aiti lut 
jong ki ka long shisha kaba ngam lah siew kylliang. 

Nga ai khublei kyrpang ia kito baroh kiba la ai 
sngewbha ia ka snam jong ki na ka bynta ka Laleleki. 
To U Blei un kyrkhu ia ki da ka jingkoit jingkhiah. 

Nga sngewnguh ruh ia kiba ha ting ha sem, ki 
paralok, kiba ia-sngewlem bad nga ban kyrshanbad 
ai-mynsiem ia nga ha ka khim khait ka jingim jong 
nga. 

Nga pynpaw ruh ka jingsngew nguh ia u lok jong 
nga, ki khun bad kiba ha ting ha sem jong nga kiba la 



kyr short bad iarap ia nga ha ka por ba nga thoh ia 
kane ka kot. 

Nga sngewkit-ram ruh ia baroh kiba la iadon-kti 
long bad nga. Ngam lah ban klet ia u Ma C.Laloo, ka 
kong Timely Bonnie Tongper, ka kongHanlada Passah, 
ka Rihunki Toi bad kiwei kiwei kiba la iarap bud ia ki 
notes bad ki sketches jong ka manuscript shwa ba yn 
ai type ia ki. 

Ka jingsngewnguh jong nga ka leit ruh sha kiba 
iarap pynbeit ia ka manuscript jong nga: u Bah Lambok 
Toi bad kong Patiently Khlem na ka bynta ki jingai 
jingmut jong ki. 

Ha ka rukom ba kham kyrpang nga khublei ia I 
Kong Baljuda War Nongbri iba la pule bniah, pynbeit 
bad ai jingmut ban kham pynbha shuh shuh ia ka 
jingthoh. 

Nga sngewnguh ruh ia ki jong u Bah Boney 
Nongsiej, 1 kong Maryaka Challam bad u Barphi Toi 
kiba la iarap type bad pynbeit ha ka computer ia ka 
manuscript. 

Ka jingsngewnguh bakyrpang eh ka leit sha u Ma 
B.Pakma bad Ma D.F.Suchiang. Dei maki kiba la 
pynbeit, revise khatduh bad kumjuh ruh kiba la 



pynryntih biang nadong shadong shwa ba yn phah ia 
ka jingthoh sha press. 

Nga kwah ban pynpaw ia ka jingsngewnguh kaba 
khraw ia I Dr. (Mrs) Badaplin War iba la kular ban ai 
ia ka Foreword. Nga sngewnguh ruh ia baroh kito kiba 
la kular ban phah ia ki message jong ki. 

Nga sngewkmen ba u khun jong nga, u Soorangki 
Jones Toi, u la shah ia nga ban tynsat ha kane ka kot 
ia ki jingrwai ba u la thaw hi. 

Nga pan map na kito baroh kiba nga la kum klet, 
khlem da leh khnang, ban jer kyrteng hangne. 

To U Blei un kyrkhu ia ki baroh 


Phidalia Toi 

Nongthoh 

KAPLIEPHANG : KAJINGPANG KA 
LALELEKI 


la kane ka kot la thoh shaphang ka jingshitom ka khun 
jong nga ka Laleleki bad kumno nga ka kmie nga iaid lyngba 
ha kaba sumar ia ka. 

Ha u snem 2006, ka Laleleki Toi, ka la pyndep ia ka 
biopsy test ha CMC (Christian Medical College) Vellore. 
Ka report jong ka biopsy ka la long ba ka shitom na ka 
“high grade osteosarcoma of the left proximal tibia” lane 
ka jingat ha ka kjat ka diang. Ka ‘Osteosarcoma’ ka dei 
ka kynja jingat kaba ma bha kaba don hapoh ki shyieng. 

Don bunjaitki rukom ai ‘chemotherapy’ iaki nongpang 
cancer ha hospital. Ka chemotherapy ka dei ka rukom 
sumar ban iada na ka jingsaphriang jong ki cell cancer da 
kaba pyndonkam ia ki ‘chemical substances’. Ia ka 
chemotherapy dei ban ai ha ki sngi bad ki por ba iapher. 
Ka jingiapher ka por na kawei ka cycle sha kawei pat ka 
long21 sngi. Don kijait chemotherapy kiba shim por tang 
4 kynta don pat 8 kynta lane haduh 1 2 kynta. Hynrei ka 
‘Osteosarcoma’ kaba ka khun jong nga ka shitom ka shim 
por haduh saw sngi ban pyndep ia kawei pa kawei ka cycle. 
Kumta, ka ‘side effect’ hadien kawei pa kawei ka cycle ka 
long kaba jur bha bad kaba ma shibun. 

Ka Laleleki ka hap ban pyndep haduh 6 tylli ki cycle 
ka chemotherapy. Na ka bynta kawei pa kawei ka cycle 
ka Laleleki ka hap ban sah hapoh hospital saw sngi. Hadien 

kata la pyllait noh ia ka na hospital bad ngi hap ban leit sah 
sha ka i'ing ba ngi shu wai. 

Shwa ban sdang ia ka 1 * cycle, la thep ia u chemoport 
ha u Collar Bone jong ka na uba yn ai ia ka chemotherapy. 

Ki ‘side effect’ na ka jingsumar ‘chemotherapy’ ki long: 
kajingprie, kapynhiar, kajingbym bang bam, kajinghap 
shniuh, jingpang bniat, wat ka jinglong ki kynthei ruh ka 
sangeh. 

Dei hadicn ba la pyndep ia ka 3 rd cycle ba ia ka kjat 
jong ka Laleleki la operate. Tang 4 sngi hadien ka operation 
pat, ka la dei ban pyndep sa ia ka 4 ,h cycle ka 
chemotherapy. Ynda ka la dep ia ka 4 ,h cycle ka Laleleki 
ka la sdang pat ban ioh ia ka jingpang kaba jur bha kaba la 
khot ‘severe febrile neutropenia’. 

Hadien ba ka la jem na ka jingpang severe febrile 
neutropenia la ialam noh ia ka sha Shillong bad ia ka cycle 
kaba 5 th bad 6 th la pyndep ha KJP Hospital, Shillong da u 
Dr. David Tariang. 

LYNNONG - 1 
A RARE CASE 

"Ka Jlngpyrkhat u briew ka saUldur ia kl fyntl laid Jong u, 
hynrel del u Tral Vba kdew la u ban laid. 

(Proverb 16:9) 

"Ka del ka jingngelt, ym del ka bor sngewthuh ba pynshalt 
la kl briew ska ka kam...... Ka Jlngstad ka Hun ban kdew Id 

ka surok, hynrel kam Ju laid halor jongka " 

(Alexis Carrel) 

“Mei, ka kjat jong nga ka pang”, dei ka jubab 
jong kaLaleleki iakajingkylli jong nga, 

“ Balei phi ud khun?” Ka la long ka jingmlien jong nga 
ban leit rung sha kamra thiah ki khun ha ka por 1 1 baje 
mania kamiet. Ha ka por ba nga la rung ha ka kamra thiah 
jong ka Laleleki, nga la iohsngew ia ka jingud jong ka. 
Nga la leit harud ka jingthiah ban tba ia ka shyllang mat 
jong ka. Nga shem ba kam don jingshit eiei. Shisyndon 
nga la shim ia ka umphniang ban kyllan ia ka kjat jong ka. 
Katba nga dang kyllan, nga la ong ia ka “ym don eiei ban 
khuslai; dei tang ka jingkiew ksah, namar baroh shi sngi 
phi laialehkai basket ball.” Ynda la dep, ngalapynbeitbha 
ia ki nep, nga doh bad ong ia ka “thiah suk khun”. Baroh 
shiiing ki la iohthiah lut. 

Sa shisien pat nga la leit sha ka kamra treikam jong 
nga ban pyndep ia ki j ingtrei ba dang sah. Kum ka Principal 
jong ka Jaiiitia Secondary School, bad ba nga don bun 
ngut ki khun, nga la long ka briew kaba bunkam shisha. 

